สวัสดีค่ะ คุณมีเรื่องอยากถามคุณค่ะ เมื่อ5วันก่อนดิฉันรู้สึกคันบริเวณปากช่องคลอด ต่อมารู้สึกคันในช่องคลอดจนตรวจดูพบตกขาวค่ะ เป็นสีขาวขุ่น ไม่มีกลิ่น ดิฉันเลยซื้อยาคาเนสเทนแบบ 100Mg.มาสอดค่ะ สอดก่อนนอน ตอนเช้าพบว่าตัวยาละลายออกเป็นสีส้มปนเลือดนิดๆค่ะ ใช้ทิชชู่ซับก้อมีเลือดติดมาค่ะ แต่ไม่เยอะ ตลอดทั้งวันตัวยาจะละลายติดกกน.เป็นสีส้มค่ะ สอดยาวันที่2ก็ยังเป็นเหมือนเดิมค่ะ ไม่ทราบว่าเกิดจากสาเหตุอะไรคะ? ต้องไปพบแพทย์มั้ยคะ?
สวัสดีค่ะ จากที่เล่ามา อาจเกิดจากตัวยาที่ละลายออกมาปนกับตกขาวที่ผิดปกติเดิมได้ค่ะซึ่งอาการตกขาว และคัน น่าจะเป็นอาการตกขาวที่ผิดปกติ ซึ่งสามารถเกิดได้จากหลายสาเหตุ เช่นเชื้อราเชื้อแบคทีเรียเชื้อหนองในแท้เชื้อหนองในเทียมเป็นต้นแต่ตัวยาคาเนสเทนช่วยรักษาอาการจากการติดเชื้อรา หากติดเชื้ออื่นๆ การใช้ยานี้จะไม่ได้ผลค่ะแนะนำ ไปพบสูตินารีแพทย์เพื่อตรวจหาสาเหตุและรับการรักษาอย่างเหมาะสมนะคะ